توصلت إدارة النصر السعودي بالبطاقة الدولي لمحمد فوزير، لكان كاعي على مسؤولي النصر، وحلف ميتريني مع الفريق حتى اياخد فلوسو لكيتسال. ودابا فوزير خذا فلوسو ورجع اتريني بزز منو باش اكون حاضر في أول ماتش ليه مع النصر، وغادي اكون ماتش كبير أمام الأهلي السعودي، برسم الديربي ديال السعودية. فوزير معولين عليه النصر بزاف باش اعونهم هاد العام ودير معاهم موسم زوين، خصوصا أنه كان متألق في البطولة العربية للأندية لدازت في مصر وتختار فيها أفضل لاعب، بفضل المستوى الكبير لظهر بيه. وغالبا فوزير مغاديش ادخل رسمي فهاد الماتش اقدر اشارك في الشوط الثاني لأنه متريناش مع الفرق بزاف ومواجدش مزيان، خصوصا أنه من نهاية البطولة العربية ملعب حتى ماتش آخر. وعند فوزير مسؤورية كبيرة باش ارجع الثقة ديال الفرق السعودية في اللاعبين المغاربة، خصوصا بعدما ظهر سعد لكرول حتى هو كيلعب في النصر، بمستوى ضعيف، ودابا الفرقة باغين افسخوا معاه، داكشي علاش فوزير خصوا كون مزيان باش السواعدة ميفقدوش الثقة في اللاعبين المغاربة وتعاقدوا مع لاعبين آخرين. 
فوزير سالا مشاكلو مع النصر وكيتسناه ماتش صعيب في ديربي السعودية